รัฐบาลไทย-ข่าวทำเนียบรัฐบาล-มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สำเร็จการอบรม หลักสูตรนักบริหารระดับกลางของกระทรวงมหาดไทย (บ.มท.) รุ่นที่ 31
วันศุกร์ที่ 21 กันยายน 2561
มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สําเร็จการอบรม หลักสูตรนักบริหารระดับกลางของกระทรวงมหาดไทย (บ.มท.) รุ่นที่ 31
มหาดไทย จัดพิธีมอบประกาศนียบัตร เข็มวิทยฐานะและโล่รางวัลแก่ผู้สําเร็จการอบรม
หลักสูตรนักบริหารระดับกลางของกระทรวงมหาดไทย (บ.มท.) รุ่นที่ 31
วันนี้ (21 ก.ย. 2561) เวลา 10.00 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายประยูร รัตนเสนีย์ รองปลัดกระทรวงมหาดไทย ได้รับมอบหมายจาก นายฉัตรชัย พรหมเลิศ ปลัดกระทรวงมหาดไทย ให้ทําหน้าที่แทนเพื่อเป็นประธานในพิธีมอบประกาศนียบัตร เข็มวิทยฐานะ และโล่รางวัลให้แก่ผู้สําเร็จการศึกษาหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 31จํานวนทั้งสิ้น 81 คนโดยมีผู้บริหาร และหัวหน้าส่วนราชการในสังกัดกระทรวงมหาดไทย ให้เกียรติเข้าร่วมพิธี
โอกาสนี้รองปลัดกระทรวงมหาดไทยได้กล่าวแสดงความยินดีกับผู้สําเร็จการศึกษาหลักสูตรนักบริหารระดับกลางของกระทรวงมหาดไทย (บ.มท.) รุ่นที่ 31 ที่สามารถผ่านบททดสอบในเบื้องต้นเป็นที่เรียบร้อยแล้ว พร้อมทั้งให้โอวาทว่า การที่ท่านเข้ารับการศึกษาอบรมหลักสูตรนี้ ผู้บังคับบัญชา เพื่อนร่วมงาน ผู้ใต้บังคับบัญชา และผู้ร่วมปฏิบัติงานหรือผู้ที่เกี่ยวข้อง ตลอดจนพี่น้องประชาชน ย่อมคาดหวังในตัวท่านทั้งหลายว่าจะสามารถนําแนวคิดหรือวิทยาการใหม่ๆ กลับไปใช้ประโยชน์ในการปฏิบัติหน้าที่ในราชการทั้งในหน่วยงานและพื้นที่ที่รับผิดชอบ และหวังเป็นอย่างยิ่งว่าท่านจะเป็นกําลังสําคัญและเป็นกลไกในการขับเคลื่อนงานของหน่วยงาน ดังนั้น เมื่อกลับไปแล้วขอให้นําความรู้ที่ได้รับไปช่วยเหลือผู้บังคับบัญชา และหัวหน้าส่วนราชการ ตลอจนทํางานบําบัดทุกข์บํารุงสขพี่น้องประชนต่อไป และขอให้ทุกท่านพึงระลึกเสมอว่า ท่านได้สําเร็จการศึกษาอบรมจากสถาบันดํารงราชานุภาพ ซึ่งเป็นหน่วยงานที่ได้เชิญพระนามขององค์ปฐมเสนาบดีกระทรวงมหาดไทยมาเป็นชื่อของสถาบัน จึงขอให้ทุกท่านยึดมั่นในหลักคุณธรรมจริยธรรม กล้ายืนหยัดในความถูกต้อง มีความซื่อสัตย์สุจริต มีความรับผิดชอบต่อตนเอง ประเทศชาติ และประชาชน ด้วยการน้อมนําหลักการทรงงานของพระบาทสมเด็จพระปรมินทรมหาภูมิพลอดุลยเดช บรมนาถบพิตร มาประยุกต์ใช้ทั้งในการดํารงชีวิตและการทํางาน และขออํานวยพรให้ผู้สําเร็จการศึกษาอบรมทุกท่านมีกําลังกาย กําลังใจ และกําลังสติปัญญา ที่จะร่วมกันสร้างสรรค์พัฒนาประเทศชาติให้เจริญก้าวหน้ายิ่งๆ ขึ้นไป
สําหรับผู้สําเร็จการศึกษาอบรมในครั้งนี้มีจํานวนทั้งสิ้น 81 คน เป็นข้าราชการสังกัดสํานักงานปลัดกระทรวงมหาดไทย จํานวน 58 คน และ ข้าราชการ/พนักงานรัฐวิสาหกิจนอกสังกัดสํานักงานปลัดกระทรวงมหาดไทย จํานวน 23 คน โดยใช้ระยะเวลาการศึกษาอบรมรวม 6 สัปดาห์ (ระหว่างวันที่ 18 เมษายน -29 พฤษภาคม 2561) ณ วิทยาลัยมหาดไทย อําเภอบางละมุง จังหวัดชลบุรี ซึ่งดําเนินการโดยสถาบันดํารงราชานุภาพ สํานักงานปลัดกระทรวงมหาดไทย มีวัตถุประสงค์เพื่อเตรียมบุคลากรให้มีความพร้อมทําหน้าที่ในตําแหน่งนักบริหารระดับกลาง ได้แก่ ผู้อํานวนยการกลุ่มงาน/ผู้อํานวยการส่วน หรือผู้ที่ได้รับมอบหมายเป็นหัวหน้ารับผิดชอบโครงการต่างๆ เพื่อให้มีสมรรถนะด้านการบริหารจัดการภาครัฐแนวใหม่ และการบริหารกิจการบ้านเมืองที่ดี ที่มีคุณธรรมและจริยธรรม สามารถปฏิบัติหน้าที่การบริหารจัดการในการนํานโยบาย ข้อสั่งการ ของผู้บริหารระดับสูง ถ่ายทอดให้เจ้าหน้าที่ผู้ปฏิบัติงานสามารถทํางานได้อย่างมีคุณภาพ ซึ่งหลักสูตรดังกล่าวผู้เข้ารับการศึกษาอบรมจะได้รับความรู้ทั้งภาคทฤษฏีและภาคปฏิบัติในกิจกรรมต่างๆ มีการศึกษาดูงานทั้งในประเทศและต่างประเทศ ซึ่งจะทําให้ผู้เข้ารับการอบรม สามารถนําความรู้และวิทยาการใหม่ๆ ที่ได้ไปประยุกต์ใช้ในการพัฒนางานของหน่วยงาน เพื่อประโยชน์สุขของประชาชน และประเทศชาติต่อไป